L 62/22 Službeni list Europske unije 6.3.2015. ODLUKE ODLUKA VIJEĆA (EU) 2015/362 od 2. ožujka 2015. o utvrđivanju stajališta koje u ime Europske unije treba zauzeti u okviru Glavnog vijeća Svjetske trgovinske organizacije o zahtjevu Sjedinjenih Država za izuzeće WTO-a za produljenje i proširenje područja primjene zakona Sjedinjenih Država o gospodarskom oporavku Karipskog bazena (US Caribbean Basin Economic Recovery Act — CBERA) VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9., uzimajući u obzir prijedlog Europske komisije, budući da: (1) — Člankom IX. stavcima 3. i 4. Sporazuma iz Marakeša o osnivanju Svjetske trgovinske organizacije (,Sporazum o WTO-u") utvrđeni su postupci za odobravanje izuzeća koja se odnose na multilateralne trgovinske sporazume iz Priloga 1.A ili 1.B ili 1.C Sporazumu o WTO-u i njihovih priloga. (2) = Sjedinjenim Državama je 15. veljače 1985. odobreno izuzeće od obveza na temelju članka I. stavka 1. Općeg sporazuma o carinama i trgovini iz 1994. (,GATT iz 1994.") za razdoblje od 1. siječnja 1984. do 30. rujna 1995. Sjedinjenim Državama je 15. studenoga 1995. odobreno produljenje tog izuzeća do 30. rujna 2005., a potom ponovno, 29. svibnja 2009. do 31. prosinca 2014., u mjeri u kojoj je to potrebno kako bi se Sjedinjenim Državama omogućilo da osiguraju bescarinsko postupanje za uvoz prihvatljivih proizvoda podrijetlom iz zemalja i područja Srednje Amerike i Kariba koji su korisnici (,zemlje korisnice"), određenih u skladu s odredbama Zakona o gospodarskom oporavku Karipskog bazena (Caribbean Basin Economic Recovery Adt) iz 1983. kako je izmijenjen sljedećim zakonima: Caribbean Basin Economic Recovery Expansion Act iz 1990. i United States-Caribbean Basin Trade Partnership Act, Haitian Hemispheric Opportunity through Partnership Encouragement Act iz 2006., Haitian Hemispheric Opportunity through Partnership Encouragement Act iz 2008. i Haitian Economic Lift Program Act iz 2010 (,postojeće izuzeće"). (3) — U skladu s člankom IX. stavkom 3. Sporazuma o WTO-u Sjedinjene Države podnijele su zahtjev za produljenje postojećeg izuzeća do 31. prosinca 2019. i proširenje područja primjene postojećeg izuzeća od svojih obveza na temelju članka I. stavka 1. GATT-a iz 1994., u mjeri u kojoj je to potrebno kako bi se Sjedinjenim Državama omogućilo da osiguraju bescarinsko postupanje za prihvatljive proizvode podrijetlom iz zemalja korisnica, određenih u skladu s odredbama Zakona o gospodarskom oporavku Karipskog bazena (Caribbean Basin Economic Recovery Act) iz 1983. kako je izmijenjen sljedećim zakonima: Caribbean Basin Economic Recovery Expansion Act iz 1990. i United States-Caribbean Basin Trade Partnership Act, Haitian Hemispheric Opportunity through Partnership Encouragement Act iz 2006., Haitian Hemispheric Opportunity through Partnership Encouragement Act iz 2008. i Haitian Economic Lift Program Act iz 2010. (4) — Odobravanje zahtjeva Sjedinjenih Država za izuzeće WTO-a ne bi negativno utjecalo ni na gospodarstvo Unije ni na trgovinske odnose s korisnicima izuzeća. Osim toga, Unija općenito podupire djelovanja za borbu protiv siromaštva i promicanje stabilnosti u zemljama korisnicama. (5) — Stoga je primjereno utvrditi stajalište koje u ime Unije treba zauzeti u okviru Glavnog vijeća WTO-a da se podrži zahtjev Sjedinjenih Država za izuzeće, DONIJELO JE OVU ODLUKU: Članak 1. Stajalište koje u ime Unije treba zauzeti u okviru Glavnog vijeća Svjetske trgovinske organizacije je da se podrži zahtjev Sjedinjenih Država za izuzeće od obveza na temelju članka I. stavka 1. Općeg sporazuma o carinama i trgovini iz 1994., za razdoblje od 1. siječnja 2015. do 31. prosinca 2019., u skladu s uvjetima zahtjeva Sjedinjenih Država za izuzeće.